ZAPISNIK

12. sjednice Vijeća Mjesnog odbora Dragonožec, održane 30. ožujka 2022. u sjedištu Vijeća Mjesnog odbora Dragonožec, Donjodragonoška cesta 30, Dragonožec, s početkom u 19,00 sati.

NAZOČNI: 
Članovi Vijeća: Stjepan Cerovski, Marijan Hrgović, Mirica Fanuko, Janko Horvat i Jure Pučko.
Gradski ured za mjesnu samoupravu: Stjepan Tomislav Križanić

Predsjednik Vijeća Marijan Hrgović  pozdravlja prisutne, otvara sjednicu, utvrđuje da su sjednici nazočni svi članovi Vijeća (5), te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisnicima sa 10. i 11. Sjednice Vijeća Mjesnog odbora Dragonožec. 
Stjepan Cerovski zatražio je da se u zapisnik sa 10. Sjednice uvrsti da je napustio sjednicu u 20,15 minuta (prije točke 6.). Za 11. sjednicu zapisnik krivo je navedeno u zaključku o imenovanju ulica, naime k.č. 2869 ko Dragonožec je prijedlog imena Zabrestje a k.č. 2867 ko Dragonožec je Vrtna ulica.
Predsjednik daje na glasanje zapisnike sa ispravcima.
Jednoglasno ( 5 „za“), prihvačeni su zapisnici sa 10. i 11. sjednice.
Predsjednik otvara raspravu o dnevnome redu. Predlaže se dodatna točka: Problematika i pitanja postavljena na zboru građana. Daje na glaanje nadopunu dnevnoga reda.
Jednoglasno (5„za“) je usvojena dodatna točka. 	Predsjednik daje na glasanje dnevni red sa nadopunom.  
Jednoglasno (5„za“) je usvojen 
DNEVNI RED
1. Izvješće predsjednika o koordinaciji sa predsjednikom Vijeća Gradske četvrti Brezovica – informacija
2. Problematika i pitanja sa zbora građana
3. Pitanja i prijedlozi

Ad. 1. – Izvješće predsjednika o koordinaciji sa predsjednikom Vijeća Gradske četvrti 
              Brezovica

Marijan Hrgović otvara prvu točku dnevnoga reda, Daje informacije uz točku te otvara raspravu u kojoj su sudjelovali svi članovi Vijeća. Izvjestio je članove o poskupljenju cijene koštanja asfalta i promjeni cijene koštanja akcija koja su vezana uz asfaltiranje. Članove zanima zašto je smanjen iznos na stavci ukrašavanja za Božićne blagdane. Vezano uz to pitati će se predsjednika Vijeća Gradske četvrti Brezovica i kada će se dobiti odgovor o tome će se izvjestiti članovi Mjesnog odbora. Obavjestio je članove o razgovoru sa Drobecom o ulici Pučki.
Jure Pučko predlaže da se asfaltira naseljeni dio ulice, tj. gornji dio ulice.
Marijan Hrgović zatvara raspravu i zatvara prvu točku dnevnoga reda

Ad. 2. – Problematika i pitanja sa zbora građana


Marijan Hrgović otvara drugu točku dnevnoga reda, naglasio je da će pod ovom točkom biti pokušano rješavanje nekoliko problema koji su bili izneseni od strane mještana Dragonošca na zboru građana, otvorio je raspravu.
Naglašava se problem prometnih znakova u naselju, jako puno tabla je polegnuto, puno ih nema (ukradeni?), veliki je problem znak kod „2 volana“ – prednost prolaska koji je na podu.
Marijan Hrgović zatražio je rješavanje problema prekopa priključka vode na Donjodragonoškoj i Gornjodragonoškoj cesti koji su loše sanirani ili uopće do sada nisu bili sanirani. Daje na glasanje slijedeći zaključak
Jednoglasno (5 „za“) je usvojen
ZAKLJUČAK
o žurnoj sanaciji oštećenja kolnika nastalim proširenjem vodoopskrbnog sustava

1. Vijeće Mjesnog odbora Dragonožec razmotrilo je pritužbe građana iznesenih na zboru građana naselja Dragonožec vezane uz oštećenja kolnika.

1. Vijeće Mjesnog odbora Dragonožec traži da se žurno asfaltiraju oštećenja na prometnicama nastale uslijed proširenja vodoopskrbnog sustava prema projektu “Voda u svako kućanstvo” i to ulice: Donjodragonoška i Gornjodragonoška cesta

1. Ovaj se zaključak dostavlja Vijeću Gradske četvrti Brezovica na postupanje. 


Marijan Hrgović i Stjepan Cerovski raspravljaju o košnji ulica i javnih površina iz redovnog održavanja. Problem javne površine u Donjodragonoškoj cesti od kbr. 55 do ulice Đurakov breg uz nogostup.
Marijan Hrgović Daje na glasanje slijedeći zaključak
Jednoglasno (5 „za“) je usvojen
ZAKLJUČAK
o košnji i održavanju javne površine iz sredstava redovnog održavanja

1. Vijeće Mjesnog odbora Dragonožec razmotrilo je zahtjev građana iznesen na zboru građana naselja Dragonožec vezan uz košnju i održavanje javne površine.

2. Vijeće Mjesnog odbora Dragonožec traži da se iz sredstava redovnog održavanja javnih površina Mjesnog odbora Dragonožec očisti javna površina uz nogostup od Donjodragonoške ceste kbr. 55 do ulice Đurakov breg.

3. Vijeće Mjesnog odbora Dragonožec traži da navedena akcija bude uvrštena u buduće planove za održavanje javnih zelenih površina Mjesnog odbora Dragonožec. 

4. Ovaj se zaključak dostavlja Vijeću Gradske četvrti Brezovica na postupanje. 

Marijan Hrgović otvara raspravu o nasipavanju ulice Donjodragonoška cesta kbr. 74 (odvojak), isto tako naglasio je da za taj odvojak ulice ima prijedlog za imenovanje u ulicu „Selište“.
Stjepan Cerovski predlaže da se pripremi materijal i da se stavi na iduću sjednicu kao točka dnevnoga reda.
Svi članovi Vijeća složili su se sa time.
Marijan Hrgović otvara raspravu o problemu vezanom uz Turopoljsku ulicu kbr. 70 – ulaz oborinske vode sa ceste u privatno dvorište. U raspravi sudjeluju svi članovi Vijeća.
Marijan Hrgović Daje na glasanje slijedeći zaključak
Jednoglasno (5 „za“) je usvojen
ZAKLJUČAK
o sanaciji oticanja oborinske odvodnje na privatne parcele

1. Vijeće Mjesnog odbora Dragonožec razmotrilo je pritužbu nekoliko građana Turopoljske ulice koji su izneseni na zboru građana naselja Dragonožec vezani uz izljevanje oborinske odvodnje sa javne površine – prometnice u privatne površine – dvorišta.
2. Vijeće Mjesnog odbora Dragonožec traži komisijski očevid na kojem će se utvrditi činjenićno stanje i gdje će struka dati prijedlog rješenja u cilju spriječavanja oticanja oborinske odvodnje sa javne površine u podrume i dvorišta privatnih čestica.
 
3. Ovaj se zaključak dostavlja Vijeću Gradske četvrti Brezovica na daljnje postupanje


Ad. 3. – Pitanja i prijedlozi

Marijan Hrgović otvara točku pitanja i prijedlozi, otvara raspravu. 
Janko Horvat postavio je pitanje prisutnim članovima što se je postiglo sa zborom građana i da li je ostvaren cilj a to je izgradnja osnovne škole i sportsske dvorane za tjelesni odgoj.
U raspravi su sudjelovali svi članovi Vijeća. 
Marijan Hrgović, predložio je da sjednice do jeseni sada mogu biti od 20,00 sati obzirom da je dan dulji. Članovi su se složili sa početkom sjednice u 20,00 sati, više nije bilo pitanja, zatvara točku dnevnoga reda i zaključuje sjednicu.   

[bookmark: _GoBack]Sjednica je završila u 20,15 sati. 

